
Afrika 


Kitos reikšmės - Afrika (reikšmės). 

Afrika - antrasis pagal dydį (po Azijos) žemynas, esantis 
tarp Atlanto ir Indijos vandenynų, bei Viduržemio ir 
Raudonosios jūrų. Užima 29,2 mln. km 2 , su salomis - 
30 244 050 km 2 , Afrikos žemynas sudaro 20,3 % pasaulio 
sausumos ir jame gyvena septintadalis Žemės gyventojų 
(800 milijonų žmonių). Žemyno ilgis - apie 8000 km iš 
šiaurės į pietus, apie 7500 km iš vakarų į rytus. 

Etimologija 

Aukščiausias Afrikos kalnas - 

Manoma, kad Afrikos pavadinimas kilo nuo Afridi genčių, Kilimandžaras (5895 m aukščio) 
gyvenusių šiaurės Afrikoje, Kartaginos apylinkėse. Romėnai 
Afrika vadino tik vieną iš provincijų šiaurės Afrikoje, užėmusią 

dabartinio Tuniso teritoriją. Pati šaknis afri kildinama iš finikiečių afar („dulkės“) arba berberų ifri 
(„urvas“). Yra ir keletas kitų pavadinimo kilmės versijų - iš lotynų, graikų, egiptiečių kalbų. 

Reljefas 



Afrika 


Plotas 
Gyventojų 
Tankumas 
Valstybės 
BVP (PPP) 

BVP (nominalus) 
BVP gyventojui 

Kalbos 


30 370 000 km 2 
1 275 920 972 (2018)M[ 2 1 
~36,4/km 2 
54 

7,16 trln. JAV dol. (2019)I 3 1 

2,45 trln. JAV dol. (2019)! 3 ] 

1930 JAV dol.1^1 

arabų, prancūzų, a nglų , 
bantų (ypač suahilių) ir kt. 


Laiko juostos 


nuo UTC-1 iki UTC+4 


























Didžiąją dalį Afrikos paviršiaus sudaro plokščiakalniai, 
stačiomis pakopomis besileidžiantys į pakrantės žemumas. 
Žemumos (iki 200 m) užima apie 10 % ploto, 200-500 m 
plynaukštės - 39 %, 500-1000 m aukščio plotai - 28 %, 
daugiau 2000 m - 3 %. Didžiulę Afrikos dalį užima savanos ir 
dykumos, iš kurių didžiausia - Sacharos dykuma, žemyno 
viduryje žaliuoja džiunglės ir drėgnieji atogrąžų miškai. 
Vidutinis aukštis virš jūros lygio 750 m, aukščiausia vieta - 
Kilimandžaras (5895 m), žemiausia vieta - Asalio ežero 
vandens paviršius (157 m žemiau jūros lygio). 

Plokščiakalnius nuo pajūrio žemumų skiria kalnų masyvai: 
Viduržemio jūros pakrantėje - Atlaso kalnų. Raudonosios 
jūros - Atbajaus kalnagūbrio. Aukščiausi kalnai - 
Kilimandžaro, Kenija, Ruvenzoris, Meru, Virunga. 


Geologinė sandara 



Nilas - antra pagal ilgį Žemėje upė (6 


650 km ilgio) 


Beveik visas Afrikos žemynas (išskyrus Atlaso ir Kapo kalnus) 
išsidėstęs ant tektoninės Afrikos plokštės, platformos pamatas 
išeina į paviršių Nubijos, Achagaro, Regibato masyvuose. 
Nuosėdinė danga susideda iš jūrinių, lagūninių-kontinentinių ir 
vulkaninių uolienų. Žemynas pradėjo formuotis Pangėjai 
skylant triaso periode, juros periode suaktyvėjo vulkaniniai 
procesai, miocene prie šiaurės vakarinio pakraščio prisišliejo 
Atlaso kalnai, rytuose pradėjo formuotis riftai. 


Rytų Afrikos formavimasis 

Rytų Afrikoje Žemės plutos plokštės tolsta viena nuo kitos. 
Veikiant plokščių slinkimo jėgoms, žemė įtrūko, o tarp 
lygiagrečių lūžių susidarė riftiniai slėniai. 



Didžiausias Afrikoje ežeras - Viktorijos 
ežeras (plotas 68,8 tūkst. km 2 , gylis 84 
m) 


Tai, kaip vyksta geologiniai procesai Rytų Afrikoje, labai 
ryškiai ir akivaizdžiai patvirtina plokščių tektonikos teoriją, 
teigiančią, kad Žemės plutą, arba litosferą, sudaro keliasdešimt 
atskirų tektoninių plokščių, plūduriuojančių ant išsilydžiusios 
vidinės astenosferos. Tos plokštės laiko granitinius žemynų 
pamatus, apsuptus nuolatos atsinaujinančių bazaltinių 
vandenynų dugnų. 


Vienose planetos vietose plokštės slysta viena palei kitą, 
kitose - tolsta viena nuo kitos. Taip atsitiko Afrikos ir Arabijos 
plokščių sandūroje, kai prieš 20 mln. metų jos pradėjo skirtis - 
susidarė Raudonoji jūra ir Adeno įlanka. Šio judėjimo 
liudijimas akivaizdus pažvelgus į žemėlapį: matyti, kaip tiksliai 
sutaptų priešingi krantai, jeigu vėl suartėtų. Tik vienoje vietoje 
jie nesutampa - Džibutyje ir Afarų įduboje . Jėgą, skiriančią Žemės plutos plokštes, sukelia iš mantijos 
besiveržiančios išsilydžiusios uolienos, jos kyla į viršų ir užpildo centrinį plyšį formuodamos naują 
vandenyno dugną. Vienu metu ta įduba buvo Raudonosios jūros dalis, tačiau, iškilus Danakilių pajūrio 
kalnagūbriui, buvo atkirsta ir iš lėto išdžiuvo. 


Didžiausias Afrikoje Viktorijos krioklys (jo 
plotis 1708 m, aukštis 108 m) 





































Tie patys procesai yra Didžiųjų lūžių Rytų Afrikoje ir Arabijoje 
priežastis. Nusidriekęs 6400 km nuo Negyvosios jūros iki 
Mozambiko, šis griovys kerta septintadalį Žemės perimetro. Per 
visą jo ilgį tęsiasi vulkanų ir žemės drebėjimų zona. 

Etiopijoje ir Kenijoje išsilydžiusių uolienų veržimasis pakėlė ir 
suplonino žemyno plutą - susidarė didžiulės kalnuotos 
plynaukštės, ir kaip tik čia Didieji lūžiai įgavo įspūdingiausius 
pavidalus. Nepajėgdama atlaikyti tempimo, pluta silpniausiuose 
ruožuose įtrūko, ir žemė įsmuko į susidariusius 40-56 km 
pločio tarpeklius. 

Dėl tam tikros dar neišaiškintos priežasties Didieji Afrikos 
lūžiai nusidriekė dviem skirtingom kryptim. Buvo suardyta 
senovės upių sistema, jos vakarinę šaką, vingiuojančią per 
Ugandą, Tanzaniją ir Zambiją, užliejo dideli ežerai, tokie kaip 
Alberto ežeras, Tanganikos ir Malavio. Tačiau rytinis lūžis, 
einantis per Etiopiją, Keniją ir Rytų Tanzaniją, turi lėkštas 
šarmingas atšakas, kaip Natrono ežeras, ir aukštus ugnikalnius, 
pavyzdžiui, Kenijos ir Kilimandžaro kalnus. 

Manoma, kad Afrikos ragas gali atsiskirti ir dreifuoti į Indijos 
vandenyną . Tačiau kai kurie geologų teigimu, Atlanto 
vandenynas plečiasi, ir Afrika judės link Arabijos pusiasalio, 
todėl Raudonoji jūra gali vėl susitraukti. 

Afrikos biomai 



Afrikoje yra didžiausia karštoji dykuma 
Žemėje - Sacharos dykuma 


Naudingosios iškasenos 

Afrikos ištekliai: 

■ Nafta (apie 6 % pasaulio išteklių) 

■ Gamtinės dujos (7 %) 

■ Akmens anglis 

■ Geležis 

■ Uranas 

■ Stibis ir cirkonis 

■ Chromas 

■ Fosforitai 

Taip pat išgaunama auksas, deimantai ir kiti brangakmeniai. 
Naftos ir dujų gausiausia Sacharos baseine, šiaurės rytinėje 
Gvinėjos įlankos dalyje, metalų rūdų daugiausia pietinėje 
žemyno dalyje. 

Krantai ir salos 


Afrikos kranto linija palyginus su kitų žemynų yra mažai 
vingiuota, nedaug tinkamų vietų uostams. Kiek giliau į žemyną 
įsiterpia tik Gvinėjos ir Didžiojo Sirto įlankos. Salų prie Afrikos 
krantų taip pat nėra daug: didesnė jų santalka yra ties šiaurės 



2008 metų kovo mėn. ugnikalnio 
išsiveržimas OI Doinyo Lengai 



Ngorongore užgesusio ugnikalnio krateris 
























vakariniais krantais (vadinamoji Makaronezija - Žaliojo 
Kyšulio salos, Kanarai, Madeira) ir Indijos vandenyne 
(Madagaskaras, Maskarenų, Amirantų, Seišelių salos, Komorai, 
Europa, Zanzibaras, Pemba ir kt.). Dar keletas salų yra Gvinėjos 
įlankoje (San Tomė, Prinsipė, Biokas, Pagalu) bei daug smulkių 
salų Raudonojoje jūroje. 

Kraštiniai Afrikos kyšuliai: 

■ šiaurė - Abjado kyšulys; 

■ pietūs - Gerosios Vilties kyšulys; 

■ rytai - Gvardafujaus kyšulys; 

■ vakarai - Žaliasis kyšulys (Almadi). 



Madagaskaro saloje augantys baobabai 
Adansonia grandidieri 


Klimatas 


Kadangi pusiaujas kerta Afriką beveik ties jos centru, centrinėje 
žemyno dalyje yra drėgniausia ir nuolat karšta, o einant į šiaurę 
ir pietus nuo pusiaujo klimatas tampa sausesnis ir 
kontrastingesnis. Afrika yra karščiausias iš visų žemynų. 
Šiaurės pusrutulyje vasarą vidutinė temperatūra siekia 25- 
30 °C, Sacharoje - dar karščiau. Čia taip pat yra pasaulio 
karščio polius - Libijos mieste Azizijoje užfiksuota 57,7 °C 
temperatūra. Žiemą temperatūra nukrenta iki 10-25 °C, o 
Atlaso kalnuose neretai pasitaiko ir žemesnių nei 0 °C 
temperatūrų bei sniego. Pietų pusrutulio vasarą temperatūros ten 
taip pat daug kur viršija 30 °C (ypač pietvakarių Kalaharyje), 
tačiau žiemą Pietų Afrikoje dažnai atvėsta žemiau 10 °C, o 
kalnuotose vietovėse ir pasninga. Ties pusiauju ištisus metus 
vyrauja 25-30 °C temperatūra. 

Kritulių pasiskirstymas labai netolygus: Centrinėje Afrikoje 
iškrenta nuo 1500-2000 iki 3000-4000 mm (Gvinėjos įlankos 
pakrantėje) kritulių per metus, Sudano gamtinėje srityje. 
Vakarų , Rytų ir didžiojoje dalyje Pietų Afrikos iškrenta nuo 
1500 mm (arčiau pusiaujo) iki 200 mm (toliau nuo pusiaujo) 
kritulių. Beveik visi jie iškrenta lietingojo laikotarpio metu. 
Sacharoje ir pietinėse dykumose (Namibe, Kalaharyje) per 
metus iškrenta mažiau 100 mm kritulių, dažnai gali nelyti 
kelerius metus iš eilės. Šiauriniame ir pietiniame žemyno 
pakraščiuose iškrenta 600-700 mm kritulių (didžioji dalis - 
kelių mėnesių bėgyje). 

Centrinėje Afrikoje dažnos perkūnijos, šiame regione žaibuoja 
dažniausiai visame pasaulyje. Likusioje žemyno dalyje dažnos 
užsitęsusios sausros. 

Hidrologija 



Serengečio savana (Tanzanija) 



Afrikoje gyvena didžiausi Žemėje 
paukščiai - stručiai 



Vieni aukčiausių gyvūnų - žirafos 




























Didžioji dalis Afrikos upių priklauso Atlanto vandenynui. Į jam 
priklausančią Viduržemio jūrą savo vandenis neša ilgiausia 
pasaulio upė - Nilas. Šio vandenyno baseinui taip pat priklauso 
Kongas (vandeningiausia žemyno upė), Nigeris, Senegalas, 
Oranžinė, Voltą, Gambija, Ogovė, Kvanza, Komoė ir kt. 
Svarbiausios Indijos vandenyno baseino upės yra Zambezė, 
Limpopas, Šebelė, Ruvuma, Rufidžis. Centrinėse Afrikos 
srityse yra nenuotakių baseinų, iš kurių didžiausias - Čado 
ežero baseinas (Šaris, Logonė). Dykumose būdingos tik po 
liūčių pasipildančios vagos - vadžiai. Dėl būdingų 
plokščiakalnių Afrikos upėse gausu krioklių - Viktorijos, 
Livingstono, Augrabio, Ruakanos, Tugelos (aukščiausias). 

Afrikoje gausu didelių ežerų. Dauguma jų susitelkę Rytų 
Afrikos lūžių juostoje ir yra vadinami Afrikos didžiaisiais 
ežerais: Viktorijos ežeras (didžiausias), Tanganika (giliausias), 
Njasa, Turkana, Alberto ežeras, Kivu ir kt. Etiopijoje yra didelis 
Tanos ežeras , o Čade - sparčiai senkantis Čado ežeras. 

Gamta 



1909 metų Afrikos kolonijų politinis 
pasiskirstymas 


Šiaurinis Afrikos pakraštys įeina į holoarktinę augalijos sritį, 
teritorija į pietus nuo Sacharos - į paleotropinę sritį, o pietinė 
dalis - į Kapo augalijos sritį. 

Apie 80 % žemyno ploto užima savanos ir dykumos. Jos 
driekiasi visur, išskyrus Centrinę ir vietomis Vakarų Afriką, bei 
šiaurinį ir pietinį žemyno pakraščius. Didelius plotus šiaurėje 
užima Sacharos dykuma bei sparčiai dykumėjanti sausųjų 
savanų sritis - Sudanas. Pietuose svarbiausios dykumos yra 
Kalaharis ir Namibas. Savanos labai skirtingos - nuo žolių 
kuokštų ir skurdžių krūmokšnių dykumų pakraščiuose iki vešlių 
žolynų ir retmiškių arčiau pusiaujo. Pusiaujo srityse būdingi 
drėgnieji tropiniai miškai, kurių pagrindinis masyvas - Kongo 
džiunglės. Aukštikalnėse šios džiunglės pereina į savotiškus 
gigantiškų žolinių augalų (žilių, lobelijų) miškus. Šiauriniame ir 
pietiniame pakraščiuose lygumose būdingi subtropiniai 
krūmynai, pietuose vietomis - stepės, o drėgnuose kalnų 
šlaituose - visžaliai ir spygliuočių miškai. 

Afrika pasižymi savita gyvūnija. Jos savanų plotuose ganosi 
įvairios stambių žolėdžių rūšys: afrikiniai drambliai, raganosiai, 
zebrai, žirafos, hipopotamai, įvairios antilopės ir gazelės , 
afrikiniai buivolai, karpočiai. Juos medžioja liūtai, leopardai, 
gepardai, hienos, Nilo krokodilai. Daug smulkių graužikų, 
įvairių paukščių. Džiunglėse stambių gyvūnų mažiau - 
okapijos, miškiniai drambliai, šimpanzės, gorilos. Sacharoje yra 
dvikuprių kupranugarių , fenekų, įvairių driežų. 




Klimatinis Afrikos žemėlapis: 

Dykuma 
Pusdykumė 
Atogrąžų klimatas 

Subtropikai arba vidutinių platumų 
klimatas 

Šiaurėje esanti ir raudonai pažymėta 
Sacharos dykuma priklauso Šiaurės 
Afrikai, o žemiau jos esanti pusdykumę 
žyminti oranžinė juosta yra Sahelis. 



Dideli Afrikos plotai paskelbti draustiniais, nacionaliniais parkais (Kriugerio, Kalahario-Gemsboko, 
Serengečio, Cavo ir kt.). 










































Valstybės 


Didžiausia valstybė pagal gyventojų skaičių - Nigerija. Didžiausia valstybė pagal plotą - Alžyras. Afrikoje 
yra 46 šalys, įskaitant Madagaskarą, o su visomis salų grupėmis - 53. 


Regionai ir valstybės 

Plotas 

(km 2 ) 

Gyventojų 

skaičius 

Gyventojų 

tankis 

Sostinė 

Rytų Afrika: 

£3 Burundis 

27 830 

6 373 002 

229,0 

Bužumbūra 

E Komorai 

2170 

614 382 

283,1 

Moronis 

Džibutis 

23 000 

472 810 

20,6 

Džibutis 

^ Eritrėja 

121 

320 

4 465 651 

36,8 

Asmara 

X Etiopija 

1127 
127 

67 673 031 

60,0 

Adis Abeba 

E Kenija 

582 

650 

31138 735 

53,4 

Nairobis 

Madagaskaras 

587 

040 

16 473 477 

28,1 

Antananaryvas 

E Malavis 

118 

480 

10 701 824 

90,3 

Lilongvė 

S Mauricijus 

2040 

1 200 206 

588,3 

Port Luisas 

i Majotas (Prancūzija) 

374 

170 879 

456,9 

Mamudzu 

^ Mozambikas 

801 

590 

19 607 519 

24,5 

Maputu 

” Pietų Sudanas 

619 

745 

8 260 490 

13,3 

Džuba 

Reunjonas (Prancūzija) 

2512 

743 981 

296,2 

Šen Deni 

_ Ruanda 

26 338 

7 398 074 

280,9 

Kigalis 

Kg Seišeliai 

455 

80 098 

176,0 

Viktorija 

B Somalis 

637 

657 

7 753 310 

12,2 

Mogadišas 

/ Tanzanija 

945 

087 

37 187 939 

39,3 

Dodoma 

« Uganda 

236 

040 

24 699 073 

104,6 

Kampala 

1 Zambija 

752 

614 

9 959 037 

13,2 

Lusaka 

■= Zimbabvė 

390 

580 

11 376 676 

29,1 

Hararė 



Centrinė Afrika: 

E Angola 

1 246 

10 593 171 

8,5 

Luanda 









































































700 




Ifl Kamerūnas 

475 

440 

16 184 748 

34,0 

Jaundė 



T Centrinės Afrikos 
Respublika 

622 

984 

3 642 739 

5,8 

Bangis 

| | Čadas 

1 284 
000 

8 997 237 

7,0 

Ndžamena 

^ Kongas 

342 

000 

2 958 448 

8,7 

Brazavilis 

Kongo Demokratinė 
Respublika 

2 345 
410 

55 225 478 

23,5 

Kinšasa 

C Pusiaujo Gvinėja 

28 051 

498 144 

17,8 

Malabas 

Gabonas 

267 

667 

1 233 353 

4,6 

Librevilis 



H San Tomė ir Prinsipė 

1001 

170 372 

170,2 

San Tomė 

Šiaurės Afrika: 

Alžyras 

2 381 
740 

32 277 942 

13,6 

Alžyras 

~ Egiptas 

1001 

450 

70 712 345 

70,6 

Kairas 

™ Libija 

1759 

540 

5 368 585 

3,1 

Tripolis 

■ Marokas 

446 

550 

31 167 783 

69,8 

Rabatas 

E Sudanas 

1886 

068 

30 894 000 

16,4 

Chartumas 



O Tunisas 

163 

610 

9 815 644 

60,0 

Tunisas 

E Vakarų Sachara 

266 

000 

256 177 

1,0 

Al Ajunas 

Ispanijos ir Portugalijos teritorijos-. 

1 Kanarų salos (Ispanija) 

7492 

1 694 477 

226,2 

Las Palmas de Gran 
Kanarija, 

Santa Krus de Tenerifė 

Seuta (Ispanija) 

20 

71 505 

3575,2 

— 

Madeiros salos 

(Portugalija) 

797 

245 000 

307,4 

Funšalis 

Meilija (Ispanija) 

12 

66 411 

5534,2 

— 

Pietų Afrika: 

— Botsvana 

600 

370 

1 591 232 

2,7 

Gaboronė 

^ Lesotas 

30 355 

2 207 954 

72,7 

Maseru 



















































































§g| Namibija 

825 

418 

1 820 916 

2,2 

Vindhukas 

^ Pietų Afrikos Respublika 

1 219 
912 

43 647 658 

35,8 

Blumfonteinas, 

Keiptaunas, Pretorija 

u Esvatinis 

17 363 

1123 605 

64,7 

Mbabanė, Lobamba 

Vakarų Afrika: 

■ 

Beninas 

112 

620 

6 787 625 

60,3 

Porto Novas 

" 

Burkina Faso 

274 

200 

12 603 185 

46,0 

Uagadugu 

S 

Žaliasis Kyšulys 

4033 

408 760 

101,4 

Praja 

| Dramblio Kaulo Krantas 

322 

460 

16 804 784 

52,1 

Abidžanas, Jamusukras 

= 

Gambija 

11300 

1 455 842 

128,8 

Bandžulis 


Gana 

239 

460 

20 244 154 

84,5 

Akrą 

| Gvinėja 

245 

857 

7 775 065 

31,6 

Konakris 

k 

Bisau Gvinėja 

36 120 

1 345 479 

37,3 

Bisau 

!H 

Liberija 

111 

370 

3 288 198 

29,5 

Monrovija 

■ 

Malis 

1 240 
000 

11 340 480 

9,1 

Bamakas 

B 

Mauritanija 

1030 

700 

2 828 858 

2,7 

Nuakšotas 


Nigeris 

1 267 
000 

10 639 744 

8,4 

Niamėjus 

■ ■ Nigerija 

923 

768 

129 934 911 

140,7 

Abudža 

SU Šv. Elenos Sala 
(Jungtinė Karalystė) 

410 

7317 

17,8 

Džeimstaunas 

| | Senegalas 

196 

190 

10 589 571 

54,0 

Dakaras 


Siera Leonė 

71 740 

5 614 743 

78,3 

Fritaunas 

E 

Togas 

56 785 

5 285 501 

93,1 

Lomė 

Viso 

30 368 
609 

843 705 143 

27,8 



Gyventojai 


2009 m. Afrikoje gyveno apie 1 milijardą žmonių. Tai sparčiausiai gyventojų skaičiumi augantis žemynas 
visame pasaulyje. Per 60 metų gyventojų skaičius išaugo ~780 mln. gyventojų. Daugiau nei pusė žemyno 
gyventojų yra jaunesni nei 25 metai, Afrikoje ne tik didžiausias gimstamumas bei ir didžiausias 






































































mi rtingumas , kurį lemia prastos sanitarinės sąlygos, maisto 
stygius, medicininio aptarnavimo trūkumas, dažni ginkluoti 
konfliktai, nusikalstamumas. 

Rasiškai ir kultūriškai išskiriama Šiaurės Afrika, kurioje gyvena 
daugiausia arabų ir berberų kilmės europidai bei n egridų 
dominuojama Užsachario Afrika. Pastarojoje didelė tautų ir 
genčių įvairovė skirstoma į kelias pagrindines grupes: bantai 
(zulai, bakongai, kosai, bambai, tongai, kikujai, bagandai, šonai, 
tsongai ir kt.) yra apgyvendinę beveik visą Afriką į pietus nuo 
pusiaujo; Vakarų Afrikoje gyvena ne bantų grupės Nigerio- 
Kongo kalbomis kalbančios tautos (jorubai, volofai, fulbiai, 
soninkai, ašančiai, igbai, mandingai ir kt.); nilotai (dinkai, 
masajai, šilukai, samburai, luo, nubiai) gyvena vidurio-rytų 
Afrikos srityse. Sacharos dykumoje ir jos pietiniuose 
pakraščiuose gyvena rasiškai mišrios, dažnai klajokliškos 
tautos, kalbančios semitų-chamitų kalbomis: tuaregai, hausai, 
bedžai, somaliai, afarai ir kt.), šioms tautoms priklauso ir 
Etiopijos gyventojai amherai. Kalahario dykumoje yra išlikusių 
vietinių čiabuvių bušmenų, o Kongo džiunglėse - pigmėjų. 
Pietinėse Afrikos šalyse (PAR, Namibijoje, Botsvanoje, 
Mozambike, Zimbabvėje) bei salose yra nuo kolonijinių laikų 
išlikusios europiečių bendruomenės (afrikanai, britai, 
portugalai, vokiečiai). Rytų Afrikos pakrančių ir salų gyventojai 
yra daugiausia mišrios kilmės ir turi tiek afrikietiškų, tiek 
arabiškų bruožų (pavyzdžiui, svahiliai). Madagaskaro saloje 
gyvenantys malagasiai yra giminingi Malajų salyno ir 
Polinezijos tautoms. Mauricijuje, PAR gyvena didelės indų 
bendruomenės. 

Žemynas pasižymi labai didele religine įvairove. Šiaurės 
Afrikoje, didelėje dalyje Vakarų ir Rytų Afrikos dominuoja 
islamas. Likusioje žemyno dalyje paplitusi krikščionybė 
(daugiausia protestantai, katalikai, Etiopijoje, Egipte - 
stačiatikiai). Tačiau didelė dalis Afrikos gyventojų išpažįsta 
vietinius tikėjimus ir kultus (pavyzdžiui, Vakarų Afrikoje - 
vudu), dažnas religinis sinkretizmas. Taip pat yra hinduistų 
(ypač Mauricijuje), juodųjų judėjų (Etiopijoje, Ugandoje) ir 
žydų judėjų (PAR, Šiaurės Afrikoje), bahajų , budistų. 

Afrikoje vartojama ~2000 skirtingų kalbų. Vietinės kalbos 
priklauso Nigerio-Kongo, Nilo-Sacharos, semitų-chamitų ir 
koisanų šeimoms. Tačiau labai nedidelė dalis šių kalbų 
peržengia šnekamosios kalbos lygį, todėl oficialiame lygmenyje 
dažniausiai vartojamos kolonizatorių kalbos: anglų, prancūzų , 
portugalų, arabų, vietomis ispanų, vokiečių, italų, afrikanų 
kalbos. Arabų kalba yra dominuojanti lingua franca žemyno 
šiaurėje, prancūzų - vakaruose, viduryje, šiaurės vakaruose, 
anglų - pietuose ir rytuose. 



Kaimas Pietų Sudane 



Didžiausias Afrikos žemyne miestas - 
Kairo megapolis (17 311 900 milijonų 
gyventojų) 


Vidutinis Afrikos gyventojų tankumas yra ~30 žm./km 2 , tačiau iš tiesų gyventojai žemyne pasiskirstę gan 
netolygiai. Sacharos dykuma, Kongo džiunglės, atokiau nuo upių ir jūrų esančios savanų sritys gyvenamos 
retai. Tankiai apgyvendintos Vakarų Afrikos pakrantės (ypač Nigerio deltos sritis), Šiaurės Afrikos šiaurinis 










































pakraštys (ypač Nilo delta ir žemupio slėnis), Transvalio kraštas Pietų Afrikoje. 
Didžiausi Afrikos miestai (su aglomeracijomis): 


■ Kairas - 15,2 mln. 

■ Lagosas -11,8 

■ Kinšasa-8,9 

■ Johanesburgas - 7,5 

■ Chartumas - 4,9 

■ Aleksandrija-4,5 

■ Abidžanas - 4,4 

■ Kasablanka - 3,9 

■ Keiptaunas - 3,7 

■ Durbanas-3,6 

■ Akrą-3,5 

■ Nairobis - 3,5 

Karai ir badas 


Pilietiniai karai ir badas - įprastas reiškinys Afrikoje. Daugelis karų kyla dėl politinių nesutarimų, tačiau kai 
kuriuos sukelia konfliktai tarp genčių. Vienas ilgiausių pilietinių karų Afrikoje vyksta Sudane. Čade 
pilietinis karas, trukęs daug metų, vyko tarp dykumose gyvenančių tuaregų, kuriuos rėmė Libija, ir 
drėgnesniųjų rajono žemdirbių. Ruandoje ir Burundyje kovos tarp tutsių ir hutų nusinešė tūkstančius 
gyvybių. Neišspręstas politinis ir teisinis Vakarų Sacharos teritorijos statusas. Kita didžiulė nelaimė - badas. 
Afrikos maisto pramonė nespėja aprūpinti sparčiai gausėjančiu gyventojų. Todėl daug maisto produktų 
importuojama. Tradiciškai dauguma žmonių kiekvienais metais užsiaugina maisto tik tiek, kad jo užtektų iki 
kito derliaus. Jeigu javai neužaugtų ar nutrūktų importas, tūkstančiai žmonių per keletą mėnesių mirtų iš 
bado. 

Plėtra 


Daugelio Afrikos tautų plėtrą stabdo pagrindinių susisiekimo priemonių - kelių ir geležinkelių trūkumas, 
prastai tiekiama elektros energija. Daugelyje Afrikos valstybių klesti korupcija. Tik nedaugelis žemyno šalių 
parduoda užsienyje pakankamai prekių, kad galėtų susimokėti už gyvybiškai būtinus prekes ir paslaugas. 
Vis dėlto daugelis Afrikos šalių labiau pasikliauja Vakarų valstybių teikiamomis dovanomis ir paskolomis, 
tikėdamosi susimokėti už plėtros programas. 


Šaltiniai 


1. „World Population prospects - Population division“ (https://web.archive.org/web/201902052349 
12/https://population. un.org/wpp/). United Nations. Suarchyvuotas originalas (https://population. 
un.org/wpp/) 2019-02-05. Nuoroda tikrinta 2019-07-16. 

ES.xlsx) (xlsx). United Nations. Nuoroda tikrinta 2019-07-16. 

3. „IMF (WEO April 2019 Edition) CDP nominal and PPP data - International dollar“ (https://www.i 
mf. org/external/datamapper/datasets/WEO/l). 








Nuorodos 


Vikižodynas 

Vikiteka 

Žemėlapiai: 

■ Afrikos fizinis žemėlapis (http://www.ezilon.com/maps/images/Africa-physical-map.gif) 

■ Afrikos politinis žemėlapis (http://www.ezilon.com/maps/images/Political-map-of-Africa.gif) 

■ Afrikos pagrindinių kelių žemėlapis (http://www.ezilon.com/maps/images/Africa-road-map.gif) 

■ Afrikos orai per google žemėlapį (http://maps.google.co. uk/maps?hl=en&ll=2.460181,26.54296 
9&spn=85.312211,173.144531&gl=uk&t=p&z=3&lci=weather) 

■ Afrikos laiko zonų žemėlapis ir laikas esamuoju laiku (http://www.worldtimezone.com/time-afric 
al2.php) 

Žemynai 


Afrika | Antarktida | Australija | Azija | Europa | 
Pietų Amerika | Šiaurės Ameri ka 

Pasaulio žemynai 

Ramiojo vandenyno salos (Okeanija) nepriklauso jokiam 
žemynui 

Mikrožemynai Madagaskaras | Zelandija 


Istoriniai superžemynai 


Gondvana | Laurazija | Pangėja | Panotija Į 
Rodiniįa 


Mitiniai žemynai Atlantida | Pietų Žemė 


ž • a • r (http 

s://lt.wikipedi 

a.org/w/inde 

x.php?title 

=%C5%A0ab 

Tonas :Afrika& 

action=edit) 


Šalių sąrašas | Afrika 


Alžyras | Angola | Beninas | Bisau Gvinėja | Botsvana | Burkina Fasas | Burundis | 

Centrinės A frikos Respublika | Čadas | Dramblio Kaulo Krantas | Džibutis | Egiptas | Eritrėj a | Etiopija | 
Gabonas | Gambija | Gana | Gvinėja | Kamerūnas | Kenija | Komorai | Kongo Demokratinė Respublika | 
Kongo Respublika | Lesotas | Liberija | Libija | Madagaskaras | Malavis | Malis | Marokas | Mauricijus | 
Mauritanija | Mozambikas | Namibija | Nigerija | Nigeris | Pietų Afrikos Respublika | Pietų Sudanas | 
Pusi aujo Gvinėja | Ruanda | San Tomė ir Prinsip ė | Seišeliai | Senegalas | Siera Leonė | Somalis | Suda nas | 
Svazilandas | Tanzanija | Togas Į Tunisas | Uganda | Zambija | Zimbabvė | Žaliasis Kyšulys 
Priklausomos teritorijos: Majotas | Reunjonas | Šv. Elenos sala | Vakarų Sachara 


Rodomas puslapis "https://lt.wikipedia.Org/w/index. php?title=Afrika&oldid=5817043' 

